

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće**

KLASA: 601-01/17-01/05

URBROJ: 2186/10-01/1-17-01

Vidovec, 11. travnja 2017.

Na temelju članka 48. Zakona o predškolskom odgoju i obrazovanju („Narodne novine“ broj 10/97, 107/07 i 94/13) i članka 31. Statuta Općine Vidovec (“Službeni vjesnik Varaždinske županije“ broj: 09/13 i 36/13) Općinsko vijeće Općine Vidovec na 29. sjednici održanoj dana 11. travnja 2017. godine, donosi

**O D L U K U**

 **o sufinanciranju i postupku sufinanciranja troškova**

**boravka djece predškolske dobi s područja Općine Vidovec**

 **u dječjim vrtićima**

 **Članak 1**.

Ovom Odlukom uređuje se sufinanciranje i postupak sufinanciranja troškova boravka djece predškolske dobi s područja Općine Vidovec u dječjim vrtićima kojima Općina Vidovec nije osnivač.

**Članak 2.**

Pravo na sufinanciranje troškova boravka djece predškolske dobi s područja Općine Vidovec u dječjim vrtićima kojima Općina Vidovec nije osnivač, ostvaruju roditelji odnosno skrbnici (korisnici usluga dječjih vrtića) uz sljedeće uvjete, koji moraju biti ispunjeni kumulativno:

- dijete mora imati prebivalište na području Općine Vidovec,

- barem jedan od roditelja odnosno skrbnika mora imati prebivalište na području Općine Vidovec, najmanje šest mjeseci prije podnošenja zahtjeva za ostvarenje prava iz ove Odluke.

**Članak 3.**

Korisnici usluga dječjih vrtića obvezni su Jedinstvenom upravnom odjelu Općine Vidovec, u svrhu ostvarenja prava iz ove Odluke, podnijeti pisani zahtjev, uz prilaganje sljedećih isprava:

- osobnih iskaznica roditelja odnosno skrbnika,

- uvjerenje o prebivalištu (ne starije od šest mjeseci) za dijete koje se upisuje u vrtić,

- ugovor roditelja s predškolskom ustanovom ili potvrda predškolske ustanove o upisu djeteta u predškolsku ustanovu.

Korisnici usluga dječjih vrtića dužni su odmah, a najkasnije u roku od 8 dana od nastanka promjene, prijaviti Jedinstvenom upravnom odjelu Općine Vidovec svaku promjenu činjenice koja bi utjecala na ostvarivanje prava na sufinanciranje troškova boravka djece predškolske dobi u dječjim vrtićima.

**Članak 4.**

Općina Vidovec sudjeluje u sufinanciranju troškova cjelodnevnog boravka djece predškolske dobi u dječjim vrtićima kojima Općina Vidovec nije osnivač, u iznosu od 650,00 kuna mjesečno po djetetu, a ostatak do pune ekonomske cijene cjelodnevnog boravka snositi će korisnici usluga dječjih vrtića.

Ukoliko kapacitet Dječjeg vrtića kojemu je osnivač Općina Vidovec nije popunjen u cijelosti, korisnicima usluga drugih dječjih vrtića smanjuje se iznos sufinanciranja iz prethodnog stavka za 30%.

Sredstva za smještaj djece predškolske dobi u dječjim vrtićima iz stavka 1. ovog članka osiguravaju se u Proračunu Općine Vidovec, a doznačivati će se na račun predškolske ustanove u kojoj je dijete smješteno temeljem mjesečnih obračuna predškolske ustanove sa navedenim imenima korisnika i njihovim adresama.

**Članak 5.**

 Općina Vidovec, korisnici usluga i predškolske ustanove zaključiti će ugovor o sufinanciranju boravka djece u dječjim vrtićima.

**Članak 6**.

Ovom Odlukom stavlja se van snage Odluka o sufinanciranju i postupku sufinanciranja troškova boravka djece predškolske dobi s područja Općine Vidovec u dječjim vrtićima na području Varaždinske županije („Službeni vjesnik Varaždinske županije““ broj 30/14).

 **Članak 7.**

Ova Odluka stupa na snagu osmog dana od dana objave u „Službenom vjesniku Varaždinske županije“.

 OPĆINSKO VIJEĆE OPĆINE VIDOVEC

PREDSJEDNIK

Zdravko Pizek